**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-1911/20

Bosanska Krupa, 02.04.2020.godine

Na osnovu člana 70. stav (1) (3) i (6) Zakona o javnim nabavkama („Službeni glasnik BiH“, broj: 39/14), u konkurentskom zahtjevu za dostavu ponuda u postupku nabavke roba- kancelarijakog materijala za potrebe JOOU općine Bos. Krupa, na prijedlog Komisije za provođenje postupka javne nabavke, Općinski načelnik, kao rukovodilac organa uprave donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **„SVJETLOSTKOMERC“ D.D. Sarajevo,**  za nabavku kancelarijskog materijala za potrebe JOOU općine Bos. Krupa, sa cijenom u ukupnom iznosu od **9.596,34 KM sa uračunatim PDV-om.**
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (2) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci .

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-1911/20 od 10.03.2020. godine. Javna nabavka je provedena putem konkurentskog zahtjeva za dostavu ponuda sa primjenom e-aukcije –nabavka kancelarijskog materijala za potrebe JOOU općine Bos. Krupa. Obavještenje o nabavci broj: 1272-7-1-24-3-19/20 od 10.3.2020.-objavljeno na portalu JN (TD preuzelo ukupno 10 ponuđača) i Ispravka broj: 1272-7-1-24-8-22/20 od 18.3.2020. godine – objavljeno na portalu JN (TD preuzelo ukupno 5 ponuđača) i tenderska dokumentacija je objavljena na portalu javnih nabavki dana 10.03.2020 godine. Po objavljenom obavještenju i ispravci za obavještenje rok za prijem ponuda je bio 19.03.2020. godine do 11,00 sati. Do označenog roka za prijem ponuda na protokol Ugovornog organa je pristigle su dvije ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **„SVJETLOSTKOMERC“ d.d. Sarajevo,** broj protokola: 07-11-5-1911-2/20, 17.3.2020. godina u 11.10 h
2. **„GRAFIČAR“ d.o.o. Bihać,** broj protokola: 07-11-5-1911-3/20, 18.3.2020. godina u 10.00 h

Komisija za provođenje postupka javne nabavke je u skladu sa tenderskom dokumentacijom dana 19.03.2020. godine u 12,00 sati izvršila javno otvaranje ponuda.

1. **Ponuđač „SVJETLOSTKOMERC“ d.d. Sarajevo,** dostavljena ponuda uredno zapakovana i bez vidnih oštećenja, ponudio je:

cijena ponude: **9.453,32 KM bez PDV**,

ukupna cijena ponude: **11.060,38 KM sa PDV- om,**

1. **Ponuđač** **„GRAFIČAR“ d.o.o. Bihać,** dostavljena ponuda uredno zapakovana i bez vidnih oštećenja, ponudio je:

cijena ponude **9.032,88 KM bez PDV**,

ukupna cijena ponude: **10.568,47 KM sa PDV- om,**

Nakon što je izvršena provjera ponuda i dokumentacije dostavljene uz ponudu Komisija je konstatovala da su ponude ponuđača **„SVJETLOSTKOMERC“ d.d. Sarajevo i „GRAFIČAR“ d.o.o. Bihać** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze (obrasci za ponudu i za cijenu ponude, dokaz o registraciji, izjave iz člana 45. i 52. ZJN, nacrt ugovora) i ponudu izradili u skladu sa TD.), kao i da računskih grešaka nije bilo.

Shodno navedenom Komisija za provođenje postupka javne nabavke je predložila ugovornom organu da zakaže e-aukciju s kvalifikovanim ponuđačima i to: **„SVJETLOSTKOMERC“ d.d. Sarajevo i „GRAFIČAR“ d.o.o. Bihać** , u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano dana 23.03.2020. godine u 10:00 h i ista je trajala od 10:00 h do 11:00 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **„SVJETLOSTKOMERC“ D.D. Sarajevo** konačna cijena ponude iznosi 8.202,00 KM bez PDV, ukupna cijena ponude: **9.596,34 sa PDV- om** (početna cijena ponude umanjena za 13,2367 % )
2. **„GRAFIČAR“ D.O.O. Bihać** konačna cijena ponude iznosi: 8213,00 KM bez PDV, ukupna cijena ponude: **9.609,21 KM sa PDV- om,** (početna cijena ponude umanjena za 9,0766 %)

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, i da je cijena prvorangirane ponude u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to prvorangiranog ponuđača **„SVJETLOSTKOMERC“ D.D. Sarajevo** i zaključi Ugovor.

S obzirom da je kriterij za dodjelu ugovora „najniža cijena tehnički zadovoljavajuće ponude, odlučeno je kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić

**OPĆINSKI NAČELNIK**

Dostavljeno: Armin Halitović

1. **„SVJETLOSTKOMERC“ D.D. Sarajevo**
2. **„GRAFIČAR“ D.O.O. Bihać**
3. U spis
4. a/a